आईपीएल २०२४ : ऋषवको अर्धशतकमा दिल्ली विजयी
गम्भीर चोटबाट मुक्त भएर १४ महिनापछि मैदानमा फर्केका ऋषव पन्तको अर्धशतकको मदद्तले दिल्ली क्यापिटल्सले आइतबार आईपीएल २०२४ मा चेन्नाइ सुपर किंग्सलाई २० रनले पराजित गरेको छ ।
विसाखापटनम — गम्भीर चोटबाट मुक्त भएर १४ महिनापछि मैदानमा फर्केका ऋषव पन्तको अर्धशतकको मदद्तले दिल्ली क्यापिटल्सले आइतबार आईपीएल २०२४ मा चेन्नाइ सुपर किंग्सलाई २० रनले पराजित गरेको छ ।विकेटकिपर ब्याटर ऋषवले ३२ बलमा ५१ रन बनाए र पहिले ब्याटिङ गरेको दिल्लीले पाँच विकेटमा १ सय ९१ रन बनाएको थियो । त्यसमा डेविड वार्नरले ३५ बलमा ५१ रन जोडे ।सन् २०२२ को डिसेम्बरमा गाडी दुर्घटनमा परेयता ऋषव आफ्नो तेस्रो खेल खेलिरहेका थिए । त्यसको जवाफमा चेन्नाइले छ विकेटमा १ सय ७१ मात्र बनाउन सक्यो । सुन् २०२० को उप–विजेता दिल्लीको यस सिजन यो पहिलो जित हो । 